Source: https://www.riigiteataja.ee/akt/411072018025
Timestamp: 2019-01-21 03:48:22+00:00
Document Index: 5334424

Matched Legal Cases: ['§ 2', '§ 4', '§ 5', '§ 6', '§ 8', '§ 10', '§ 12', '§ 14', '§ 17', '§ 21', '§ 22', '§ 24', '§ 9', '§ 35', '§ 105', '§ 4', '§ 5', '§ 6', '§ 8', '§ 10', '§ 12', '§ 14', '§ 17', '§ 21', '§ 22', '§ 24']

Iisaku Lasteaia Kurekell põhimäärus – Riigi Teataja
Iisaku Lasteaia Kurekell põhimäärus
Iisaku Lasteaia Kurekell põhimäärus - sisukord
§ 2 Lasteaia nimetus ja asukoht
§ 4 Liik ja struktuur
§ 5 Lasteaia tegevuse õiguslikud alused
§ 6 Lasteaia tegevuse eesmärk ja ülesanded
§ 8 Õppeaasta kestus ja lasteaia tööaeg
§ 10 Õppe- ja kasvatuskorraldus
§ 12 Õppekeel, asjaajamine ja haldusmenetlus
§ 14 Vanema õigused ja kohustused
4 LASTEAIA JUHTIMINE JA PERSONAL
§ 17 Pedagoogid
5 LASTEAIA VARA, EELARVE, FINANTSEERIMINE JA JÄRELEVALVE
§ 21 Lasteaia eelarve ja finantseerimine
§ 22 Aruandlus ja järelevalve
6 ÜMBERKORRALDAMINE, ÜMBERKUJUDAMINE JA TEGEVUSE LÕPETAMINE
§ 24 Põhimääruse kinnitamine ja muutmise kord
RT IV, 11.07.2018, 25
Vastu võetud 28.06.2018 nr 58
Määrus kehtestatakse koolieelse lasteasutuse seaduse § 9 lõike 3, kohaliku omavalitsuse korralduse seaduse § 35 lõike 2 ja Alutaguse Vallavolikogu 23.04.2018. a määruse nr 43 „Alutaguse valla põhimäärus“ § 105 lõike 3 alusel.
Iisaku Lasteaia Kurekell (edaspidi lasteaed) põhimäärus sätestab asutuse tegevuse eesmärgid ja ülesanded, struktuuri ja juhtimise põhimõtted, õppe- ja kasvatuskorralduse alused, laste, lapsevanemate ja lasteaia töötajate õigused ja kohustused.
(1) Lasteaia ametlik nimetus on Iisaku Lasteaed Kurekell.
(2) Lasteaed asub Ida-Viru maakonnas Alutaguse vallas ja tema postiaadress on Tartu mnt 56, Iisaku alevik, Alutaguse vald, Ida-Virumaa 41101.
(1) Lasteaia teeninduspiirkond on Alutaguse valla haldusterritoorium.
§ 4. Liik ja struktuur
(1) Lasteaed on koolieelne õppeasutus, mis toetab lapse perekonda, soodustades lapse kasvamist ja arenemist ning võimaldab koolieast noorematele lastele hoidu ja alushariduse omandamist. Lasteaed on õppeasutus kuni seitsmeaastastele lastele.
(2) Lasteaias on sõime- ja aiarühmad.
(3) Lasteaias võivad töötada ka huviringid.
§ 5. Lasteaia tegevuse õiguslikud alused
(1) Lasteaed on Alutaguse Vallavalitsuse (edaspidi ametiasutus) hallatav asutus.
(2) Lasteaed juhindub oma tegevuses haridusseadusest, koolieelse lasteasutuse seadusest, käesolevast põhimäärusest ning muudest õigusaktidest.
(4) Lasteaed registreeritakse riigi ja kohaliku omavalitsuse asutuste riiklikus registris ning andmed lasteaia kohta kantakse Eesti Hariduse Infosüsteemi (EHIS).
(5) Koostöös lasteaia hoolekogu ja pedagoogilise personaliga koostatakse lasteaia järjepideva arengu tagamiseks arengukava, mille koostamisel lähtutakse Alutaguse valla arengukavast ja asutuse sisehindamise tulemustest. Lasteaia arengukava kinnitab Alutaguse Vallavolikogu (edaspidi vallavolikogu).
§ 6. Lasteaia tegevuse eesmärk ja ülesanded
(1) Lasteaia põhieesmärk on luua kõigile pooleteise kuni seitsmeaastastele lastele, kelle registreeritud elukoht on Alutaguse valla haldusterritooriumil ning kelle vanemad seda soovivad, võimaluse käia teeninduspiirkonna lasteaias.
2) luua tingimused ja võimalused tervikliku isiksuse kujunemiseks, kes on sotsiaalselt tundlik, vaimselt erk, ennastusaldav, kaaslastega arvestav ja keskkonda väärtustav;
§ 8. Õppeaasta kestus ja lasteaia tööaeg
(3) Lasteaia õppekava kinnitab lasteaia direktor pedagoogilise nõukogu ettepanekul, kuulates ära hoolekogu arvamuse.
(4) Õppekava läbinule annab lasteaed välja koolivalmiduskaardi, milles on kirjeldatud lapse arengu tulemused. Vanem esitab koolivalmiduskaardi kooli, kus laps asub täitma koolikohustust.
§ 10. Õppe- ja kasvatuskorraldus
(1) Lasteaial on tegevus- ja päevakava, mille koostamisel arvestatakse koolieelse lasteasutuse riiklikku õppekava ning lasteaia asukoha kultuurilist omapära ja rahvatraditsioone.
(3) Lasteaia tegevus- ja päevakavad, sealhulgas rühmade tegevus- ja päevakavad kinnitab lasteaia direktor.
(1) Lasteaias viiakse läbi sisehindamist. Sisehindamine on pidev protsess, mille eesmärk on tagada laste arengut toetavad tingimused ja lasteaia järjepidev areng. Lasteaia sisehindamisel analüüsitakse õppe- ja kasvatustegevust ja juhtimist ning hinnatakse nende tulemuslikkust.
(2) Lasteaia sisehindamise läbiviimise korra kehtestab direktor oma käskkirjaga.
(3) Lasteaed koostab sisehindamise aruande vähemalt üks kord kolme õppeaasta jooksul. Aruandes tuuakse välja lasteasutuse tegevuse tugevused ja parendusvaldkonnad.
(4) Sisehindamise aruandes väljatoodud lasteaia tegevuse tugevuste ja parendusvaldkondadega arvestab lasteaed arengukava tegevuskava koostamisel.
(5) Sisehindamise aruanne kooskõlastatakse lasteaia hoolekoguga ja vallavalitsusega.
(6) Sisehindamise aruande kinnitab lasteaia direktor.
§ 12. Õppekeel, asjaajamine ja haldusmenetlus
(2) Asjaajamine lasteaias toimub lähtuvalt arhiiviseaduses, avaliku teabe seaduses, isikuandmete kaitse seaduses, digitaalallkirja seaduses, märgukirjale ja selgitustaotlusele vastamise seaduses ja Vabariigi Valitsuse kehtestatud teenuste korraldamise ja teabehalduse alustes sätestatust.
(3) Õppe- ja kasvatustegevuse alaste kohustuslike dokumentide täitmisel ja pidamisel lähtub lasteaed haridus- ja teadusministri määrusega kehtestatud koolieelse lasteasutuse õppe- ja kasvatustegevuse alaste kohustuslike dokumentide loetelust ja nende täitmise korrast.
(4) Lasteaia tegevusega seotud haldusmenetlusele kohaldatakse haldusmenetluse sätteid, arvestades koolieelse lasteasutuse tegevust reguleerivatest seadustest tulenevate erisustega.
(2) Lapsel on õigus vaimselt ja füüsiliselt tervislikule ning turvalisele keskkonnale ja päevakavale, eneseusaldust ja vaimset erksust toetavale tegevusele ning pedagoogide igakülgsele abile ja toetusele alushariduse omandamisel.
§ 14. Vanema õigused ja kohustused
5) saada pedagoogilist nõustamist õppe- ja kasvatusküsimustes;
6) esitada ettepanekuid lasteaia töö paremaks korraldamiseks.
3) informeerima õpetajat või lasteaia direktorit lapse puudumisest või lahkumisest ja tervisehäiretest;
5) õigeaegselt tasuma lapse toidukulu ja muud kulud vanema poolt kaetavas osas vallavolikogu poolt kehtestatud ulatuses ja korras;
6) sõlmima lasteaias koha kasutamise kirjaliku lepingu, kui lapse elukohaks ei ole rahvastikuregistri andmetel Alutaguse vald.
4. peatükk LASTEAIA JUHTIMINE JA PERSONAL
(1) Lasteaia tööd juhib direktor. Töölepingu direktoriga sõlmib, muudab ja ütleb üles vallavanem või tema volitatud ametiisik.
(3) Oma ülesannete täitmiseks õigusaktidega ettenähtud korras direktor:
6) korraldab lasteaia valduses oleva vara valdamist, kasutamist ja käsutamist;
8) annab välja oma pädevuse piires lasteaia töö korraldamiseks käskkirju ja kontrollib nende täitmist;
12) koostab sisehindamise korra ja kinnitab selle käskkirjaga;
(4) Direktori äraolekul asendab teda direktori käskkirjaga määratud lasteaia töötaja.
(5) Direktor peab lasteaia sisemise töökorraldusega (töölepingud, ameti- või tööjuhendid või ühekordsed tööülesanded) tagama, et direktori ülesannete täitmine ning lasteaia esindamine on tagatud ajal, mil direktoril ei ole õigust või direktor ei saa direktori ülesandeid täita ning lasteaeda esindada.
(1) Lasteaia personal (edaspidi töötajad) on pedagoogid, logopeed ja lasteaia majandamist tagavad ning õpetajaid abistavad töötajad.
(2) Töötajate koosseisu määrab direktor oma käskkirjaga, arvestades õigusaktides kehtestatud nõudeid ning lähtudes haridus- ja teadusministri määrusega kinnitatud koolieelse lasteasutuse personali miinimumkoosseisust ja vallavolikogu poolt kinnitatud palgafondist.
(3) Direktor kooskõlastab töötajate koosseisu eelnevalt vallavalitsusega.
(5) Töötajate töötasustamise alused kehtestab vallavolikogu.
(6) Töötajate kvalifikatsioon peab vastama haridus- ja teadusministeeriumi poolt kehtestatud nõuetele.
(7) Töötajate ülesanded ja vastutus, kohustused ja õigused määratakse kindlaks käesoleva põhimääruse, töökorralduse reeglite, ametijuhendi, töölepinguga ja teiste töösuhteid reguleerivate õigusaktidega.
(8) Töötajal on keelatud avalikustada lapselt saadud teavet lapse perekonna kohta.
(9) Töötaja on kohustatud andma teavet vallavalitsuse ametnikule, kelle pädevusse kuuluvad sotsiaaltöö või lastekaitseküsimused, kui on selgunud, et lapse kodune kasvukeskkond on ebarahuldav või kui laps on kehalise, emotsionaalse või seksuaalse väärkohtlemise ohver.
§ 17. Pedagoogid
(1) Pedagoogid määruse mõistes on: direktor, tema asetäitja õppe- ja kasvatusalal, õpetajad ning tugispetsialistid.
(3) Pedagoogid on kohustatud nõustama lasteaias käivate laste vanemaid ja teeninduspiirkonnas alaliselt elavate lasteaias mittekäivate laste vanemaid nende soovil õppe- ja kasvatusküsimustes.
(4) Õpetajate, direktori asetäitja õppe- ja kasvatusalal ning eripedagoogide vaba ametikoha täitmiseks korraldab lasteaia direktor konkursi, mille läbiviimise korra kinnitab hoolekogu direktori ettepanekul.
(5) Õpetajate kutseoskuste ja kutsemeisterlikkuse ning nende kvalifikatsioonitaseme üle otsustamiseks korraldatakse atesteerimine haridus- ja teadusministri määruse alusel.
(1) Hoolekogu on alaliselt tegutsev organ, kelle ülesanne on jälgida, et õppe- ja kasvatustegevus vastaks laste arengule ja huvidele ning teha koostööd lasteaia töötajatega.
(3) Õpetajate esindaja valitakse hoolekogusse pedagoogilise nõukogu koosolekul hääletamise teel. Lasteaia õpetajate esindajaks võib olla lasteaia iga õpetaja. Kandidaadi võib üles seada iga pedagoogilise nõukogu liige. Valituks osutub enim hääli saanud kandidaat.
(4) Rühma vanemate esindaja valitakse rühma vanemate koosolekul hääletamise teel. Kandidaadiks üles seatud võib olla iga lapsevanem. Valituks osutub enim hääli saanud kandidaat.
(5) Iga rühma vanemad võivad hoolekogusse valida vanemate esindajale asendusliikme, kes osaleb hoolekogu töös hääleõigusega, kui põhiliige ei saa osaleda hoolekogu koosolekul. Asendusliige valitakse põhiliikme valimisega samas korras.
(6) Vallavalitsuse esindaja nimetatakse hoolekogusse vallavalitsuse poolt.
(7) Direktor esitab hoolekogu koosseisu vallavalitsusele kinnitamiseks ühe kuu jooksul õppeaasta algusest arvates. Hoolekogu volitused kehtivad hoolekogu koosseisu kinnitamise päevast kuni uue hoolekogu koosseisu kinnitamiseni.
7) esitab arvamuse lasteaia õppekava kohta enne selle kinnitamist direktori poolt;
8) osaleb lasteaia arengukava koostamise protsessis ja kiidab heaks arengukava enne selle vallavolikogus kinnitamist;
9) kinnitab lasteaia direktori ettepanekul töötajate vaba ametikoha täitmiseks korraldatava konkursi läbiviimise korra;
10) otsustab teisi seaduse või vallavolikogu otsusega hoolekogu pädevusse antud küsimusi.
(10) Oma töö korraldamiseks valib hoolekogu oma liikmete hulgast esimehe ja tema asetäitja.
(12) Hoolekogu koosolekust etteteatamise aeg hoolekogu liikmetele ja direktorile on vähemalt seitse kalendripäeva.
(13) Hoolekogu erakorralise koosoleku kutsub kokku hoolekogu esimees (asetäitja) vähemalt kolme liikme, direktori või vallavalitsuse ettepanekul.
(14) Hoolekogu koosolekust võtab osa direktor.
(15) Hoolekogu on otsustusvõimeline, kui koosolekul on esindatud vähemalt pool hoolekogu koosseisust, sealhulgas hoolekogu esimees või tema äraolekul asetäitja. Hoolekogu otsused võetakse üldjuhul vastu avalikul hääletamisel. Hoolekogu enamuse otsusel võib hääletamine olla salajane. Otsused võetakse vastu lihthäälteenamusega. Häälte võrdsel jagunemisel on otsustavaks hoolekogu esimehe hääl. Häälte võrdsel jagunemisel salajasel hääletamisel, jääb otsus vastu võtmata ja vajadusel viiakse läbi uus hääletamine.
(16) Hoolekogu koosolekud protokollitakse.
5. peatükk LASTEAIA VARA, EELARVE, FINANTSEERIMINE JA JÄRELEVALVE
(1) Lasteaia kasutuses oleva vara moodustavad talle Alutaguse vallalt või teistelt isikutelt ja asutustelt lasteaiale sihtotstarbeliseks valdamiseks, kasutamiseks ja käsutamiseks antud maa, hooned, rajatised, seadmed, rahalised vahendid, inventar ja muu vara, mille kasutamist kontrollib vallavalitsus.
(2) Lasteasutuse valduses olev vara on Alutaguse valla omand.
§ 21. Lasteaia eelarve ja finantseerimine
(1) Lasteaial on oma eelarve, mis on vallavolikogu poolt kinnitatud valla eelarve üks osa.
(2) Lasteaeda rahastatakse riigi- ja vallaeelarve vahenditest ning vanemate kaetavast osast.
(3) Lasteaed võib vastu võtta eraldisi sihtasutustelt ja annetusi äriühingutelt, mittetulundusühingutelt ja üksikisikutelt. Direktor peab eraldistest ja annetustest teavitama vallavalitsust.
(4) Laste toidukulu lasteaias katab vanem. Lapse toidukulu päevamaksumuse otsustab hoolekogu ja kinnitab direktor. Toidukulu maksumuse hüvitamine valla eelarvest võib toimuda vastavalt vallavolikogu poolt kehtestatud korrale.
(5) Muude kulude osaliseks katmiseks vanemate poolt kaetava määra kinnitab vallavolikogu ja see ei või ületada 20% Vabariigi Valitsuse kehtestatud palga alammäärast.
(6) Lasteaia raamatupidamist peetakse tsentraalselt valla ametiasutuse kaudu.
§ 22. Aruandlus ja järelevalve
(1) Lasteaed esitab oma tegevuse kohta aruandeid õigusaktidega kehtestatud korras ja tähtaegadel.
(2) Riiklikku järelevalvet lasteaia õppe- ja kasvatustegevuse üle teostab Haridus- ja Teadusministeerium.
(3) Teenistuslikku järelevalvet lasteaia ja lasteaia juhataja tegevuse seaduslikkuse ja otstarbekuse üle teostab vallavalitsus.
(4) Lasteaia finantsmajanduslikku tegevust ja vara kasutamise sihipärasust kontrollib vallavolikogu revisjonikomisjon.
(5) Järelevalve käigus avastatud puudused on direktor kohustatud kõrvaldama järelevalveorgani määratud tähtpäevaks.
6. peatükk ÜMBERKORRALDAMINE, ÜMBERKUJUDAMINE JA TEGEVUSE LÕPETAMINE
(1) Lasteaia ümberkorraldamine, ümberkujundamine ja tegevuse lõpetamine toimub koolieelse lasteasutuse seaduses sätestatud alustel ja korras.
(3) Lasteaia ümberkorraldamise ja ümberkujundamise ning tegevuse lõpetamise otsusest teatakse kirjalikult Haridus- ja Teadusministeeriumi, lasteaeda ja vanemaid (eestkostjaid, hooldajaid) vähemalt viis kuud enne ümberkorraldamise, ümberkujundamise või tegevuse lõpetamise tähtaega.
§ 24. Põhimääruse kinnitamine ja muutmise kord
(1) Lasteaia põhimääruse kinnitab, teeb selles muudatusi ja tunnistab kehtetuks vallavolikogu.
(2) Põhimääruse, selle muutmise või täiendamise eelnõu töötab välja lasteaia direktor või ametiasutuse haridusvaldkonna ametnik. Eelnõu peab enne vallavolikogule esitamist heaks kiitma vallavalitsus ja vallavolikogu vastav alatine komisjon.
1) Iisaku Vallavolikogu 29.04.2010 määrus nr 9 „Iisaku Lasteaia Kurekell põhimäärus“;
2) Iisaku Vallavolikogu 22.11.2000 määrus nr 114 „Iisaku Lasteaia Kurekell teeninduspiirkonna kinnitamine“.